Source: http://eur-lex.europa.eu/LexUriServ/LexUriServ.do?uri=CELEX:52009DC0696:RO:NOT
Timestamp: 2013-06-19 23:36:08+00:00
Document Index: 8670291

Matched Legal Cases: ['articolul 68', 'articolul 17', 'articolul 20', 'articolul 13', 'Articolul 22', 'articolul 68', 'articolul 6', 'articolul 17', 'articolul 20', 'articolul 20', 'articolul 20', 'articolul 81', 'articolul 13']

EUR-Lex - 52009DC0696 - RO
Raport al Comisiei al doilea raport anual privind implementarea Fondului European pentru Pescuit (2008) SEC(2009)1714
a documentului: 21/12/2009
a transmiterii: 21/12/2009; Transmis Consiliului
Politica în domeniul pescuitului, Coordonarea instrumentelor structurale
Bruxelles, 21.12.2009
AL DOILEA RAPORT ANUAL PRIVIND IMPLEMENTAREA FONDULUI EUROPEAN PENTRU PESCUIT (2008)
RAPORT AL COMISIEI AL DOILEA RAPORT ANUAL PRIVIND IMPLEMENTAREA FONDULUI EUROPEAN PENTRU PESCUIT (2008) 1
2. RAPORTUL ANUAL 2008 5
2.1. Evoluțiile, tendințele și provocările cele mai importante legate de implementarea programelor operaționale [articolul 68 alineatul (2) din FEP] 5
2.1.1. Implementarea Fondului European pentru Pescuit de către statele membre 5
2.1.2. Implementarea bugetului de către Comisie 6
2.2. Coordonarea FED cu fondurile structurale și cu FEADR 6
2.3. Asistență tehnică 7
2.3.1. Utilizarea bugetului de asistență tehnică de către statele membre 7
2.3.2. Utilizarea bugetului de asistență tehnică de către Comisie 7
2.4. Gradul actual de dezvoltare al strategiilor de audit, al sistemelor de gestionare și control și al rapoartelor anuale de control 8
2.5. Informații furnizate conform inițiativei în favoarea transparenței 8
3. IMPLEMENTAREA REGULAMENTULUI DE RESTRUCTURARE [REGULAMENTUL (CE) NR. 744/2008] 9
3.1. Contextul 9
3.2. Implementarea 9
3.2.1. Măsuri generale (articolele 5-10 din Regulamentul de restructurare) 9
3.2.1.1. Încetarea temporară a activităților de pescuit în temeiul articolului 6 10
3.2.1.2. Investiții la bordul navelor de pescuit în temeiul articolului 7 10
3.2.1.3. Compensație socio-economică în temeiul articolului 8 10
3.2.1.4. Acțiuni colective în temeiul articolului 9 și proiecte pilot în temeiul articolului 10 10
3.2.2. Măsuri speciale privind flotele de pescuit care intră sub incidența schemelor de adaptare a flotei (articolele 11-17 din Regulamentul de restructurare) 10
3.2.3. Retragerea parțială (articolul 17) 11
3.2.4. Dispoziții financiare (articolul 20) 11
3.2.5. Auditul [articolul 13 alineatul (2)] 12
3.3. Evaluarea preliminară 12
4. TABELE DE IMPLEMENTARE A FEP 14
4.1. TABELUL I: EXECUȚIA FINANCIARĂ A OBIECTIVULUI DE CONVERGENȚĂ 14
4.2. TABELUL II : EXECUȚIA FINANCIARĂ A OBIECTIVULUI DE NECONVERGENȚĂ 16
4.3. TABELUL III: EXECUȚIA FINANCIARĂ A OBIECTIVELOR DE CONVERGENȚĂ ȘI NECONVERGENȚĂ 18
4.4. TABELUL IV: PROGRAME OPERAȚIONALE ADOPTATE DE COMISIE ÎN 2008 21
4.5. TABELUL V: FEP REPARTIZATE ÎN FUNCȚIE DE AXELE PRIORITARE ȘI DE STATELE MEMBRE 22
Fondul European pentru Pescuit (FEP) a intrat în vigoare la 1 ianuarie 2007. El acoperă perioada de programare 2007-2013 și înlocuiește Instrumentul Financiar pentru Orientarea Pescuitului (IFOP)[1].
Conform articolului 68 din Regulamentul FEP[2], Comisia înaintează Parlamentului European, Consiliului, Comitetului Economic și Social și Comitetului Regiunilor un raport privind implementarea efectivă a FEP, până la data de 31 decembrie a fiecărui an. Raportul trebuie să se bazeze pe examinarea și evaluarea de către Comisie a rapoartelor anuale ale statelor membre și a oricăror informații disponibile suplimentare.
Conținutul primului Raport anual pentru 2007 a fost limitat, deoarece, până la sfârșitul lui 2007, doar 19 Programe operaționale (PO) – din totalul de 26 – fuseseră adoptate. Restul de 7 PO au fost adoptate în a doua jumătate a anului 2008. Din cauza adoptării târzii a programelor operaționale, Comisia a acceptat doar un număr foarte redus de sisteme de gestiune și control și de strategii de audit până la sfârșitul lui 2008. Din această rată scăzută de implementare rezultă că raportul Comisiei privind implementarea FEP în 2008 s-a axat mai mult pe modul de planificare a programelor operaționale decât pe executarea lor propriu-zisă, care rămânea limitată la data întocmirii respectivului raport.
Rata scăzută de implementare poate să provină de asemenea din eforturile de programare întreprinse de anumite state membre, în vederea implementării acțiunii specifice temporare din Regulamentul (CE) nr. 744/2008 al Consiliului, denumit în continuare Regulamentul de restructurare[3], adoptat de Consiliu la 24 iulie 2008. Articolul 22 din respectivul regulament stipulează că, până la 31 decembrie 2009, Comisia trebuie să raporteze Parlamentului European și Consiliului în legătură cu implementarea măsurilor stabilite prin sus-numitul regulament. Comisia a decis să înainteze un raport comun privind implementarea anuală a FEP și implementarea Regulamentului de restructurare, întrucât aceste măsuri reprezintă o derogare provizorie de la anumite prevederi ale Fondului European pentru Pescuit și ținând seama de faptul că ele sunt implementate în cadrul programelor operaționale ale FEP.
RAPORTUL ANUAL 2008
Evoluțiile, tendințele și provocările cele mai importante legate de implementarea programelor operaționale [articolul 68 alineatul (2) din FEP]
Implementarea Fondului European pentru Pescuit de către statele membre
Pentru cele 19 programe naționale adoptate până la sfârșitul lui 2007, eforturile statelor membre s-au concentrat pe pregătirea pașilor succesivi ai procesului de implementare, cum ar fi instituirea comitetului de monitorizare și definirea mandatului său, adoptarea criteriilor de selecție de către comitetul de monitorizare, pregătirea și adoptarea dispozițiilor și a mecanismelor naționale care să permită lansarea procedurilor de ofertare sau publicarea măsurilor de aplicare. Din aceste motive, implementarea propriu-zisă de-abia începuse în statele membre în 2008 și, cu excepția Austriei și a Franței, nu fusese prezentată nicio cerere de plată intermediară.
Anul 2008 a fost marcat de asemenea de aprobarea, în cel de-al doilea semestru, a celor 7 PO restante. Tabelul IV prezintă datele adoptării celor 7 programe operaționale în cauză în 2008.
Tabele financiare din tabelul V privind detalierea repartizării fondurilor FEP pe axele prioritare arată o distribuție de ansamblu omogenă a fondurilor pe axele prioritare[4] 1, 2 și 3, cu 27% (1 142 923 976 EUR) alocate adaptării flotei de pescuit (axa 1), 30% (1 274 547 215 EUR) pentru acvacultură, prelucrare și comercializare (axa 2) și 27% (1 162 007 083 EUR) pentru acțiuni colective (axa 3). Axa 4 a beneficiat de finanțări mai modeste, având repartizate în medie 13% (567 365 857 EUR). Aceasta se datorează faptului că măsurile de dezvoltare sustenabilă a zonelor de pescuit sunt noi pentru perioada de programare 2007-2013 și implementarea lor va produce efecte doar începând cu 2010, odată cu crearea grupurilor locale și cu implementarea strategiilor de dezvoltare. Cu toate acestea, este evident interesul manifestat de statele membre în legătură cu această măsură inovatoare.
Repartizarea pe axe variază foarte mult între statele membre, reflectând strategiile și condițiile foarte diferite aplicate în sectorul pescuitului de fiecare stat membru în parte. Fondurile pentru adaptarea flotei de pescuit variază de exemplu de la 82% în cazul Irlandei, la 4,3% în cel al României. Analiza axei 1 arată că abordarea măsurilor de adaptare a flotei, cum ar fi încetarea permanentă a activității, depind în mare parte de abordarea generală strategică în materie de supracapacitate. Astfel, anumite state membre acordă prioritate dezmembrării navelor, în vreme ce altele preferă mecanisme de piață de tipul cotelor de transfer individual, pentru reducerea capacității de pescuit. În consecință, obiectivele de reducere a capacității variază de la un PO la altul. Per ansamblu, obiectivul stabilit în programele operaționale pentru reducerea capacității este de circa 15% [kW și tonaj brut (GT)] până la sfârșitul lui 2013.
Se pot observa de asemenea diferențe foarte mari în ceea ce privește alocările destinate acvaculturii, prelucrării și comercializării. În vreme ce de exemplu Irlanda a preferat să renunțe la acest tip de ajutor, anumite țări care nu au ieșire la mare prevăd un procent mare de ajutor în cadrul axei 2 (98% în cazul Austriei, de exemplu).
În mod asemănător, repartizarea fondurilor pentru măsurile de interes comun în cadrul axei 3 înregistrează mari variații, programul operațional austriac alocându-le doar 1%, în timp ce PO cipriot le alocă 65%. Din cauza numărului mare de măsuri disponibile în cadrul acestei axe, este dificil de identificat modelele subiacente, dar majoritatea statelor membre au decis să aloce respectivelor măsuri între o pătrime și o treime din totalul resurselor FEP.
Țările fără ieșire la mare (Austria, Slovacia, Ungaria și Republica Cehă), împreună cu Malta, au decis să nu recurgă la axa 4 pentru dezvoltarea sustenabilă a zonelor de pescuit. Pentru celelalte țări, repartizarea variază între 2,6% în cazul Franței și 32,5% în cazul României. Pe baza programelor operaționale, se poate estima că până în a doua jumătate a lui 2010 vor fi constituite mai mult de 200 de grupuri de acțiune locală în sectorul pescuitului (până acum au fost create 80 de astfel de grupuri). Bugetul FEP pe grup variază de la 560 000 EUR în cazul Franței, la circa 6 milioane EUR în cazul Poloniei.
În privința nivelului real de executare a programelor operaționale în țările membre, informațiile furnizate de către statele membre în rapoartele anuale privind implementarea în 2008[5] arată că implementarea efectivă se situează încă la un nivel extrem de scăzut, cu numai 2 state membre care au prezentat cereri intermediare de plată. Prin urmare, doar 5 404 048 EUR au fost plătiți până acum beneficiarilor.
Implementarea bugetului de către Comisie
În ceea ce privește angajamentele, în 2008 au fost angajați 607 763 784 EUR, reprezentând 24,05% din totalul de 4 304 949 019 EUR al creditelor pentru 2007-2013, din care 459 679 025 EUR pentru regiunile de convergență și 148 084 759 EUR pentru regiunile de neconvergență. În privința plăților, au fost achitați 249 361 192 EUR, reprezentând 11,1% din totalul creditelor pentru 2007-2013, din care 197 796 248 EUR (99,81%) pentru regiunile de convergență și 51 564 944 EUR (99,07%) pentru regiunile de neconvergență. Aceste plăți au fost efectuate aproape în întregime sub formă de plăți de prefinanțare, din care 72 775 030 EUR pentru cele 7 PO adoptate în 2008. În afară de aceasta, 14 state membre au solicitat o a doua plată de prefinanțare – facilitate introdusă prin Regulamentul de restructurare – ceea ce a condus la plăți de prefinanțare suplimentare. Din cauza lipsei creditelor de plată, doar 9 state membre au primit cea de-a doua prefinanțare în 2008 [176 248 671 EUR, din care 137 865 475 EUR pentru regiuni de convergență (8 state membre) și 38 383 197 EUR pentru regiuni de neconvergență (7 state membre)]. În tabelele I și II sunt furnizate informații mai detaliate privind execuția financiară.
Coordonarea FED cu fondurile structurale și cu FEADR
Programele operaționale demonstrează că toate statele membre sunt conștiente de nevoia de a garanta implementarea coerentă și coordonată a FED cu fondurile structurale (FEDR și FSE), precum și cu FEADR. PO furnizează informații în legătură cu sistemele create (sau în curs de creare) în statele membre, pentru a se evita suprapunerea, conform prevederilor articolului 6 din Regulamentul FED.
Autoritățile de gestiune FEP joacă un rol important în coordonarea mecanismului. Acestea pot fi reprezentate în comitetele de monitorizare ale fondurilor structurale și ale FEADR, iar autoritățile de gestiune ale respectivelor fonduri sunt invitate la rândul lor la reuniunile comitetelor de monitorizare ale FEP. Unele state membre au instituit comitete naționale (sau regionale) de coordonare pentru toate fondurile UE. În unele țări, legislația națională descrie măsurile luate pentru garantarea coordonării și a coerenței dintre diversele surse de ajutor financiar din partea UE. Pe lângă aceasta, fiecare PO din cadrul FEP descrie criteriile de delimitare a măsurilor FEP care pot beneficia de ajutoare în cadrul altor programe comunitare.
Scopul asistenței tehnice (axa 5) este de a sprijini acțiunile legate de pregătirea, monitorizarea, asistența tehnică și administrativă, evaluarea, auditul și controlul necesare în vederea implementării Regulamentului FEP. Comisia poate să folosească până la 0,8% din alocarea FEP anuală în acest scop. Statele membre pot să folosească până la 5% din alocarea FEP care le-a fost destinată pentru finanțarea gestionării propriilor PO. Statele membre au alocat în medie 3,7% pentru asistența tehnică. Cu toate acestea, 2 state membre (Italia și Slovenia) au recurs la posibilitatea de a depăși pragul de 5%, pe baza unei justificări corespunzătoare.
Utilizarea bugetului de asistență tehnică de către statele membre
Pe baza rapoartelor anuale primite și acceptate până în prezent, rezultă că 14 state membre au angajat sume de bani din bugetul de asistență tehnică. Celelalte 12 state membre nu au utilizat acest buget din cauza întârzierilor în adoptarea sau în implementarea programelor operaționale. Statele membre cu cele mai mari sume angajate pentru asistența tehnică sunt: Italia (3 165 540 EUR), Suedia (683 819 EUR), Spania (673 144 EUR), Portugalia (600 000 EUR) și Danemarca (536 870 EUR). Măsurile finanțate au vizat îmbunătățirea capacității administrative, dezvoltarea tehnologiei informației, lansarea de studii, o mai bună publicitate și informare, sprijinirea gestionării și implementarea programelor operaționale.
Utilizarea bugetului de asistență tehnică de către Comisie
În 2008, Comisia a utilizat 1 416 000 EUR din bugetul de asistență tehnică pentru FEP pentru următoarele activități:
La Marsilia, în Franța, a fost organizată conferința „Tools for launching axis 4 of the EFF” (Instrumente pentru lansarea axei 4 a FEP)[6] în perioada 18-19 februarie 2008. Obiectivul conferinței a fost de a oferi autorităților regionale și naționale, precum și tuturor actorilor implicați la nivel local oportunitatea de a examina gradul actual de dezvoltare și de a avea un schimb de informații în legătură cu uneltele de lucru și metodele necesare pentru lansarea cu succes a axei 4 la nivel național, regional și local. Suma alocată acestui eveniment a fost de 191 000 EUR.
Comisia a comandat un studiu privind „Reexaminarea performanței economice și a competitivității UE în sectorul acvaculturii: identificarea obstacolelor aflate în calea dezvoltării acvaculturii în UE”. Obiectivul studiului a fost identificarea punctelor forte și a punctelor slabe din sectorul acvaculturii comunitare, precum și identificarea oportunităților și a amenințărilor cărora trebuie să le facă față la momentul prezent și pe viitor. Rezultatele studiului au alimentat pregătirea Comunicării Comisiei din 8 aprilie 2009 privind construirea unui viitor durabil pentru acvacultură. Suma alocată studiului a fost de 300 000 EUR.
Comisia a încheiat un contract cu un prestator de servicii, având ca obiect redactarea mai multor publicații privind FEP și a altor materiale conexe cu scop de comunicare. Suma alocată acestor servicii a fost de 150 000 EUR.
Comisia a angajat suma de 325 000 EUR pentru dezvoltarea și întreținerea aplicațiilor de gestionare a FEP și a IFOP, precum și a materialului informatic.
Pentru salariile personalului temporar au fost utilizați 450 000 EUR.
Gradul actual de dezvoltare al strategiilor de audit, al sistemelor de gestionare și control și al rapoartelor anuale de control
La un an după aprobarea programelor operaționale, statele membre trebuie să prezinte Comisiei propriile sisteme de gestiune și control. Strategiile de audit trebuie prezentate în termen de 9 luni de la aprobare. Din cauza adoptării târzii a programelor operaționale (PO), Comisia a acceptat doar un număr foarte redus de sisteme de gestiune și control și de strategii de audit, până la sfârșitul lui 2008. 14 state membre își prezentaseră strategiile de audit până la sfârșitul aceluiași an; dintre acestea, 4 strategii au fost acceptate și 10 au fost fie respinse, fie întrerupte. În ceea ce privește strategiile de gestiune și control, un număr de 16 au fost prezentate în 2008; o singură strategie a fost acceptată, 3 au fost considerate neadmisibile, 3 au fost respinse și 9 au făcut obiectul unei examinări din partea Comisiei. Din cauza nivelului scăzut de implementare a programelor, autoritățile de audit au fost obligate să se abțină de la emiterea unui aviz în rapoartele anuale de control, datorită activității de audit insuficiente. Prin urmare este evident că la momentul prezent nu se poate încă oferi o descriere pertinentă a gradului de dezvoltare a strategiilor, după cum nu se poate efectua o evaluare globală a rapoartelor anuale de control sau a avizelor. Pe baza informațiilor existente la ora actuală, se estimează că de-abia în 2010 Comisia va fi în măsură să ofere un raport mai detaliat.
Informații furnizate conform inițiativei în favoarea transparenței
Conform Inițiativei europene în materie de transparență (IET), statele membre trebuie să furnizeze informații referitoare la modul în care sunt cheltuite fondurile europene din cadrul gestionării repartizate. În ceea ce privește publicarea listei cu beneficiarii FEP, această obligație este precizată în Regulamentul (CE) nr. 498/2007 al Comisiei.
Până în prezent, 21 de state membre au publicat liste naționale cu beneficiarii. Comisia a luat măsuri pentru a garanta că statele membre respectă pe deplin cerințele IET.
Publicarea datelor privind beneficiarii ajutoarelor FEP variază în funcție de statele membre, deoarece IET prevede doar cerințele minime pentru publicarea acestor date, și anume lista beneficiarilor, numele operațiunii și suma alocată din fondurile publice pentru finanțarea respectivei operațiuni. Rămâne însă la latitudinea statelor membre să decidă dacă să publice sau nu informații suplimentare sau mai detaliate.
Lista de link-uri către paginile pe care statele membre publică respectivele informații poate fi consultată pe site-ul Comisiei la:
IMPLEMENTAREA REGULAMENTULUI DE RESTRUCTURARE [REGULAMENTUL (CE) NR. 744/2008]
La 8 iulie 2008, Comisia a adoptat un pachet de măsuri care viza atenuarea gravei crize economice prezente în anumite segmente ale flotei de pescuit comunitare, în special în ceea ce privește navele care utilizează echipamente remorcate [COM(2008)453]. Unul din elementele importante ale pachetului de măsuri a fost propunerea unui regulament al Consiliului de instituire a unui regim special, temporar, ad hoc care să introducă noi posibilități pentru statele membre de a-și restructura flota de pescuit, precum și alte măsuri adiacente, pentru o perioadă limitată de timp. Pe baza acestei propuneri, Consiliul a adoptat Regulamentul (CE) nr. 744/2008, denumit în continuare „Regulamentul de restructurare”.
Regulamentul de restructurare a introdus trei tipuri de măsuri: măsuri de natură generală, destinate tuturor operatorilor din sector, măsuri destinate flotelor sau segmentelor de flote care depind puternic de costurile carburanților, în contextul schemelor de adaptare a flotei și, în fine, măsuri cu caracter financiar. Implementarea lor s-a realizat prin intermediul Programelor operaționale adoptate de statele membre, cu excepția măsurilor speciale aplicabile programelor de adaptare a flotei, pentru care a fost necesară modificarea ad hoc a PO existente.
Măsuri generale (articolele 5-10 din Regulamentul de restructurare)
În linii generale, la aceste măsuri se poate recurge oricând pe parcursul perioadei de programare, cu condiția ca deciziile administrative să fie luate înainte de 1 ianuarie 2010. O excepție importantă o constituie cazul întreruperii temporare a activității, enunțat la articolul 6, pentru care se aplică termene limită mai stricte. În consecință, nu există nicio obligație formală pentru statele membre de a anticipa vreuna dintre măsuri, cu excepția întreruperilor temporare menționate mai sus. Datele prezentate mai jos sunt, prin urmare, un rezumat al procesului de implementare, alcătuit pe baza declarațiilor oferite de statele membre ale UE. Aceste declarații nu angajează în nici un fel statele membre.
Încetarea temporară a activităților de pescuit în temeiul articolului 6
Doar CY, EL, ES, FR, PL și PT și-au declarat intenția de a utiliza posibilitățile crescute de finanțare a încetării temporare a activităților de pescuit, în temeiul articolului 6.
Investiții la bordul navelor de pescuit în temeiul articolului 7
Această dispoziție a fost acceptată de majoritatea statelor membre, care o aplică deja sau o vor aplica în viitorul apropiat. Doar DE, IT, MT, NL și SE au declarat că nu vor implementa această măsură.
Compensație socio-economică în temeiul articolului 8
Prevăzută doar de ES.
Acțiuni colective în temeiul articolului 9 și proiecte pilot în temeiul articolului 10
Aceste măsuri sunt sau vor fi utilizate pe scară largă, în special posibilitatea de finanțare a auditului energetic. Doar IT, MT, LV, IE și SI nu și-au declarat în mod expres intenția de a implementa această măsură.
Măsuri speciale privind flotele de pescuit care intră sub incidența schemelor de adaptare a flotei (articolele 11-17 din Regulamentul de restructurare)
Aceste măsuri, și mai ales ajutorul pentru încetarea permanentă a activității în temeiul articolului 14, constituie partea cea mai importantă a Regulamentului de restructurare, deoarece se consideră că ele oferă contribuția cea mai importantă îmbunătățirii durabile a rezistenței sectorului economic în fața fluctuațiilor înregistrate la prețurile carburanților. Ideea de bază este aceea ca statele membre să adopte scheme de adaptare a flotelor, în vederea finanțării retragerii definitive a acelor părți ale flotelor care depind puternic de consumul de carburant, păstrând astfel pentru activitatea de pescuit doar navele eficiente din punct de vedere energetic. Navele rămase vor beneficia la rândul lor de posibilități suplimentare privind încetarea temporară a activității și investițiile la bord.
Deoarece programele de adaptare nu au fost prevăzute în Regulamentul FEP și prin urmare nici în PO, implementarea măsurilor în cauză a necesitat modificarea respectivelor PO. Până la termenul limită, stabilit pentru 30 iunie 2009, din 22 de state membre care dispuneau de o flotă de pescuit, doar 7 adoptaseră un program de adaptare a flotei și își adaptaseră PO în consecință. Este vorba despre BE, CY, DK, ES, FR, PT și RO. Retragerile prevăzute, în ceea ce privește capacitatea de pescuit, figurează în tabelul de mai jos:
Stat membru | Numărul și amploarea programului de adaptare a flotei (PAF) | Încetare definitivă | Segmente în cauză |
BE | 1 PAF, 39 de nave | 2 046 GT, 7 007 kW | Traulere laterale |
CY | 1 PAF, 24 de nave | 261 GT, 2 128 kW | Polivalent |
DK | 1 PAF, 110 nave | 9 106 GT, 23 951 kW | În principal traulere de fund, plus câteva traulere laterale, nave de pescuit cu plase pungă și nave de pescuit cu setci |
ES | 4 PAF, 93 de nave | 14 600 GT, 22 309 kW | Traulere de fund, nave de pescuit cu paragate |
FR | 3 PAF, 57 de nave | 939 GT, 3 308 kW | Traulere de fund |
PT | 2 PAF, 42 de nave | 5 334 GT, 13 343 kW | Nave de pescuit cu paragate de suprafață, nave de dragat, nave de pescuit cu plasă pungă culisantă |
RO | 1 PAF, 2 nave | 162 GT, 444 kW | Traulere de fund |
Retragerile permanente prevăzute (eliminarea fizică a navelor) trebuie să aibă loc înaintea datei de 31 decembrie 2012, dar navele trebuie să înceteze orice activitate de pescuit înaintea datei de 31 decembrie 2009.
Retragerea parțială (articolul 17)
Doar BE a raportat un proiect de retragere parțială privind proprietarul unui trauler lateral inclus în PAF care va recupera 40 GT cu scopul de a construi o navă nouă, mult mai mică, pentru a înlocui traulerul lateral.
Dispoziții financiare (articolul 20)
Dispozițiile financiare sunt măsuri-cheie ale Regulamentului de restructurare, deoarece ele au permis atenuarea efortului financiar al statelor membre, grație cofinanțării. În primul rând, în ceea ce privește procentul din FEP alocat ajutoarelor publice, s-a trecut de la regula generală de 50% (75% în cazul regiunilor de convergență) la 95% [articolul 20 alineatul (1)]. În al doilea rând, pentru proiectele privind investițiile la bord, contribuția privată a fost redusă de la 60% (50% în regiunile ultra-periferice) la 40% (articolele 7 și 19). În sfârșit, articolul 20 alineatul (3) a introdus posibilitatea de a solicita o a doua prefinanțare suplimentară de 7%, în plus față de ceea ce fusese prevăzut la articolul 81 din Regulamentul FEP.
În ceea ce privește ratele de cofinanțare (FEP/state membre), anumite state membre au făcut uz de această opțiune pentru a justifica investiții care altfel nu ar fi fost realizate cu o contribuție majoră din partea statului. Un exemplu în acest sens este DK, care a realocat resurse FEP axei 1 (dezmembrarea) și a reprogramat axele 2 și 3. Realocarea a condus, pe de-o parte, la o economie de 29 700 000 EUR în privința participării naționale și, pe de altă parte, la acordarea de ajutoare publice în vederea dezmembrării navelor – ajutoare care nu fuseseră prevăzute în Programul operațional inițial. Acesta este un element important, deoarece doar capacitatea redusă prin intermediul ajutoarelor publice nu poate fi reconstruită.
În privința participării publice/private, cea mai mare parte a statelor membre pot utiliza această opțiune în orice moment, fără a trebui să aducă modificări importante tabelelor financiare din propriile PO.
În final, la data adoptării prezentului raport, aproape toate statele membre au cerut deja o a doua prefinanțare (14 state membre în 2008 și 7 în 2009), chiar dacă unele dintre ele nu prevedeau implementarea Regulamentului de restructurare.
Auditul [articolul 13 alineatul (2)]
După cum a fost prevăzut, după expirarea termenului limită pentru adoptarea PAF, Comisia poartă tratative pentru semnarea unui contract cu un consultant independent, în vederea efectuării unui audit al implementării PAF la nivelul statelor membre. Rezultatele sunt așteptate pentru cea de-a doua jumătate a anului 2010.
Regulamentul de restructurare a fost conceput și adoptat în contextul atingerii unor prețuri de vârf la carburant și se bazează pe previziunea general recunoscută că prețurile energiei vor rămâne în continuare la niveluri foarte ridicate. Cu toate acestea, în cel de-al doilea semestru al lui 2008, prețurile au revenit brusc la niveluri mult inferioare celora care au declanșat criza în sector (0,5 EUR/l în noiembrie). Deși prețurile au rămas mari (punctul de echilibru pentru anumite sectoare ale flotei a fost estimat la valoarea de 0,3 EUR/l), perspectivele economice pentru ultimul trimestru al lui 2008 erau în general mai bune decât la momentul adoptării regulamentului. Situația s-a schimbat din nou în lunile următoare, deoarece criza financiară și ulterioara recesiune economică au pus din nou presiune asupra operatorilor din sectorul pescuitului, din cauza reducerii cererii și a scăderii prețurilor la pește.
Cu toate acestea și în ciuda crizei financiare și economice, se pare că la nivel global măsurile destinate să încurajeze operatorii să renunțe la activitatea de pescuit au fost mai slabe decât în perioada crizei combustibililor. În consecință, statele membre nu au recurs la măsurile disponibile în temeiul PAF decât într-o foarte mică măsură, aceste măsuri fiind până la urmă adoptate doar de câteva state membre. În mod similar, nevoia unui sprijin de urgență (în special prin încetarea temporară a activității și prin compensații socio-economice) a devenit mai puțin pregnantă, chiar dacă în anumite state membre – de exemplu ES – au fost eliberate resurse importante pentru încetarea temporară a activității. S-a constatat o utilizare pe scară mai largă a celorlalte măsuri generale oferite de regulament: cererea din sector rămas la un nivel ridicat, în privința măsurilor pentru sprijinirea eficienței energetice (în special auditul energetic și investițiile la bord).
Efectul deplin al Regulamentului de restructurare va putea fi resimțit doar după ce toate deciziile administrative pertinente, care pot fi luate până la data de 31 decembrie 2010, vor fi cunoscute și executate în proporție echilibrată. Între timp, este imposibilă realizarea unei evaluări complete a efectelor procesului de implementare. Cu toate acestea, la momentul de față se poate concluziona că pachetul „restructurare” va contribui cu siguranță la promovarea unei eficiențe energetice sporite la bordul navelor de pescuit, dar este puțin probabil că va contribui în mod semnificativ la obiectivul de promovare a unei reduceri a capacității acelor flote de pescuit care sunt mai puțin rezistente, din punct de vedere structural, la presiunile de natură economică. În fapt, obiectivul de reducere a capacității – prevăzut deja în PO – a fost mărit doar într-o măsură relativ limitată prin încetarea permanentă a activității – prevăzută de programul de adaptare a flotei adoptat (a se vedea tabelul de mai sus).
În cele din urmă, din schimburile de opinii avute cu statele UE a devenit evident faptul că lipsa fondurilor suplimentare comunitare a limitat implementarea Regulamentului de restructurare, în unele dintre statele membre. Comunicarea prevedea că doar printr-un efort major al statelor membre de a realoca fonduri axei 1, în scopul restructurării permanente a flotelor, se puteau obține fonduri suplimentare. Acest lucru ar fi implicat însă reduceri corespunzătoare pe celelalte axe și majoritatea statelor membre au preferat să mențină strategiile naționale stabilite de către guvernele naționale și părțile interesate consultate.
TABELE DE IMPLEMENTARE A FEP
TABELUL I: EXECUȚIA FINANCIARĂ A OBIECTIVULUI DE CONVERGENȚĂ
Țară | Suma decisă a | Suma angajată b | Suma plătită c | % (b) / (a) | % (c) / (a) |
Belgia | Perioada 2007-2013 | 0,00 | 0,00 | 0,00 | 0,00% | 0,00% |
Exercițiul financiar: 2008 | 0,00 | 0,00 | 0,00 |
Bulgaria | Perioada 2007-2013 | 80 009 708,00 | 14 336 687,00 | 5 600 679,56 | 17,92% | 7,00% |
Exercițiul financiar: 2008 | 8 517 922,00 | 8 517 922,00 | 0,00 |
Republica Cehă | Perioada 2007-2013 | 27 106 675,00 | 6 886 504,00 | 3 794 934,50 | 25,41% | 14,00% |
Exercițiul financiar: 2008 | 3 526 490,00 | 3 526 490,00 | 1 897 467,25 |
Germania | Perioada 2007-2013 | 96 861 240,00 | 27 623 988,00 | 6 780 286,80 | 28,52% | 7,00% |
Exercițiul financiar: 2008 | 13 821 981,00 | 13 821 981,00 | 0,00 |
Estonia | Perioada 2007-2013 | 84 568 039,00 | 19 102 181,00 | 5 919 762,73 | 22,59% | 7,00% |
Exercițiul financiar: 2008 | 9 971 872,00 | 9 971 872,00 | 0,00 |
Grecia | Perioada 2007-2013 | 176 836 728,00 | 51 941 240,00 | 24 757 141,92 | 29,37% | 14,00% |
Exercițiul financiar: 2008 | 25 849 796,00 | 25 849 796,00 | 12 378 570,96 |
Spania | Perioada 2007-2013 | 945 692 445,00 | 268 170 032,00 | 132 396 942,00 | 28,36% | 14,00% |
Exercițiul financiar: 2008 | 134 323 828,00 | 134 323 828,00 | 66 198 471,00 |
Franța | Perioada 2007-2013 | 34 250 343,00 | 9 306 303,00 | 4 795 048,00 | 27,17% | 14,00% |
Exercițiul financiar: 2008 | 4 699 222,00 | 4 699 222,00 | 2 397 524,00 |
Italia | Perioada 2007-2013 | 318 281 864,00 | 87 334 891,00 | 44 559 460,00 | 27,44% | 14,00% |
Exercițiul financiar: 2008 | 44 016 945,00 | 44 016 945,00 | 22 279 730,00 |
Letonia | Perioada 2007-2013 | 125 015 563,00 | 28 485 267,00 | 8 751 089,00 | 22,79% | 7,00% |
Exercițiul financiar: 2008 | 14 887 723,00 | 14 887 723,00 | 0,00 |
Lituania | Perioada 2007-2013 | 54 713 408,00 | 13 915 847,00 | 3 829 938,56 | 25,43% | 7,00% |
Exercițiul financiar: 2008 | 6 978 531,00 | 6 978 531,00 | 0,00 |
Ungaria | Perioada 2007-2013 | 34 291 357,00 | 5 456 086,00 | 2 400 394,99 | 15,91% | 7,00% |
Exercițiul financiar: 2008 | 5 456 086,00 | 5 456 086,00 | 2 400 394,99 |
Malta | Perioada 2007-2013 | 8 372 329,00 | 1 422 356,00 | 586 063,03 | 16,99% | 7,00% |
Exercițiul financiar: 2008 | 1 422 356,00 | 1 422 356,00 | 586 063,03 |
Austria | Perioada 2007-2013 | 187 326,00 | 61 040,00 | 13 112,82 | 32,58% | 7,00% |
Exercițiul financiar: 2008 | 29 837,00 | 29 837,00 | 0,00 |
Polonia | Perioada 2007-2013 | 734 092 574,00 | 120 001 664,00 | 51 386 480,18 | 16,35% | 7,00% |
Exercițiul financiar: 2008 | 120 001 664,00 | 120 001 664,00 | 51 386 480,18 |
Portugalia | Perioada 2007-2013 | 223 943 059,00 | 61 518 869,00 | 31 352 028,00 | 27,47% | 14,00% |
Exercițiul financiar: 2008 | 30 998 886,00 | 30 998 886,00 | 15 676 014,00 |
România | Perioada 2007-2013 | 230 714 207,00 | 37 284 577,00 | 32 299 988,49 | 16,16% | 14,00% |
Exercițiul financiar: 2008 | 22 157 050,00 | 22 157 050,00 | 17 172 461,49 |
Slovenia | Perioada 2007-2013 | 21 640 283,00 | 4 110 308,00 | 1 514 819,81 | 18,99% | 7,00% |
Exercițiul financiar: 2008 | 4 110 308,00 | 4 110 308,00 | 1 514 819,81 |
Slovacia | Perioada 2007-2013 | 12 681 459,00 | 3 625 757,00 | 1 775 404,26 | 28,59% | 14,00% |
Exercițiul financiar: 2008 | 1 776 374,00 | 1 776 374,00 | 887 702,13 |
Regatul Unit | Perioada 2007-2013 | 43 150 701,00 | 7 132 154,00 | 3 020 549,07 | 16,53% | 7,00% |
Exercițiul financiar: 2008 | 7 132 154,00 | 7 132 154,00 | 3 020 549,07 |
Total convergență | Perioada 2007-2013 | 3 252 409 308,00 | 767 715 751,00 | 365 534 123,72 | 23,60% | 11,24% |
Exercițiul financiar: 2008 | 459 679 025,00 | 459 679 025,00 | 197 796 247,91 |
TABELUL II : EXECUȚIA FINANCIARĂ A OBIECTIVULUI DE NECONVERGENȚĂ
Belgia | Perioada 2007-2013 | 26 261 648,00 | 4 191 906,00 | 1 838 315,00 | 15,96% | 7,00% |
Exercițiul financiar: 2008 | 4 191 906,00 | 4 191 906,00 | 1 838 315,00 |
Danemarca | Perioada 2007-2013 | 133 675 169,00 | 36 321 435,00 | 9 357 261,83 | 27,17% | 7,00% |
Exercițiul financiar: 2008 | 18 340 527,00 | 18 340 527,00 | 0,00 |
Germania | Perioada 2007-2013 | 59 004 177,00 | 16 032 272,00 | 4 130 292,39 | 27,17% | 7,00% |
Exercițiul financiar: 2008 | 8 095 504,00 | 8 095 504,00 | 0,00 |
Irlanda | Perioada 2007-2013 | 42 266 603,00 | 6 746 632,00 | 2 958 662,00 | 15,96% | 7,00% |
Exercițiul financiar: 2008 | 6 746 632,00 | 6 746 632,00 | 2 958 662,00 |
Grecia | Perioada 2007-2013 | 30 995 509,00 | 8 421 917,00 | 4 339 371,26 | 27,17% | 14,00% |
Exercițiul financiar: 2008 | 4 252 651,00 | 4 252 651,00 | 2 169 685,63 |
Spania | Perioada 2007-2013 | 186 198 467,00 | 50 592 760,00 | 26 067 784,00 | 27,17% | 14,00% |
Exercițiul financiar: 2008 | 25 546 840,00 | 25 546 840,00 | 13 033 892,00 |
Franța | Perioada 2007-2013 | 181 802 741,00 | 49 398 378,00 | 25 452 382,00 | 27,17% | 14,00% |
Exercițiul financiar: 2008 | 24 943 736,00 | 24 943 736,00 | 12 726 191,00 |
Italia | Perioada 2007-2013 | 106 060 990,00 | 28 818 271,00 | 14 848 538,00 | 27,17% | 14,00% |
Exercițiul financiar: 2008 | 14 551 800,00 | 14 551 800,00 | 7 424 269,00 |
Cipru | Perioada 2007-2013 | 19 724 418,00 | 5 359 405,00 | 2 761 418,52 | 27,17% | 14,00% |
Exercițiul financiar: 2008 | 2 706 234,00 | 2 706 234,00 | 2 761 418,52 |
Ungaria | Perioada 2007-2013 | 559 503,00 | 89 023,00 | 39 165,21 | 15,91% | 7,00% |
Exercițiul financiar: 2008 | 89 023,00 | 89 023,00 | 39 165,21 |
Țările de Jos | Perioada 2007-2013 | 48 578 417,00 | 13 199 443,00 | 3 400 489,19 | 27,17% | 7,00% |
Exercițiul financiar: 2008 | 6 665 065,00 | 6 665 065,00 | 0,00 |
Austria | Perioada 2007-2013 | 5 071 992,00 | 1 378 131,00 | 692 534,44 | 27,17% | 13,65% |
Exercițiul financiar: 2008 | 695 888,00 | 695 888,00 | 337 495,00 |
Portugalia | Perioada 2007-2013 | 22 542 190,00 | 6 125 032,00 | 3 155 906,00 | 27,17% | 14,00% |
Exercițiul financiar: 2008 | 3 092 838,00 | 3 092 838,00 | 1 577 953,00 |
Slovacia | Perioada 2007-2013 | 1 007 069,00 | 287 931,00 | 140 989,66 | 28,59% | 14,00% |
Exercițiul financiar: 2008 | 141 066,00 | 141 066,00 | 70 494,83 |
Finlanda | Perioada 2007-2013 | 39 448 827,00 | 10 718 803,00 | 2 761 417,89 | 27,17% | 7,00% |
Exercițiul financiar: 2008 | 5 412 465,00 | 5 412 465,00 | 0,00 |
Suedia | Perioada 2007-2013 | 54 664 803,00 | 14 853 199,00 | 3 826 536,00 | 27,17% | 7,00% |
Exercițiul financiar: 2008 | 7 500 130,00 | 7 500 130,00 | 0,00 |
Regatul Unit | Perioada 2007-2013 | 94 677 188,00 | 15 112 454,00 | 6 627 403,16 | 15,96% | 7,00% |
Exercițiul financiar: 2008 | 15 112 454,00 | 15 112 454,00 | 6 627 403,16 |
Total neconvergență | Perioada 2007-2013 | 1 052 539 711,00 | 267 646 992,00 | 112 398 466,55 | 25,43% | 10,68% |
Exercițiul financiar: 2008 | 148 084 759,00 | 148 084 759,00 | 51 564 944,35 |
TABELUL III: EXECUȚIA FINANCIARĂ A OBIECTIVELOR DE CONVERGENȚĂ ȘI NECONVERGENȚĂ
Germania | Perioada 2007-2013 | 155 865 417,00 | 43 656 260,00 | 10 910 579,19 | 28,01% | 7,00% |
Exercițiul financiar: 2008 | 21 917 485,00 | 21 917 485,00 | 0,00 |
Grecia | Perioada 2007-2013 | 207 832 237,00 | 60 363 157,00 | 29 096 513,18 | 29,04% | 14,00% |
Exercițiul financiar: 2008 | 30 102 447,00 | 30 102 447,00 | 14 548 256,59 |
Spania | Perioada 2007-2013 | 1 131 890 912,00 | 318 762 792,00 | 158 464 726,00 | 28,16% | 14,00% |
Exercițiul financiar: 2008 | 159 870 668,00 | 159 870 668,00 | 79 232 363,00 |
Franța | Perioada 2007-2013 | 216 053 084,00 | 58 704 681,00 | 30 247 430,00 | 27,17% | 14,00% |
Exercițiul financiar: 2008 | 29 642 958,00 | 29 642 958,00 | 15 123 715,00 |
Italia | Perioada 2007-2013 | 424 342 854,00 | 116 153 162,00 | 59 407 998,00 | 27,37% | 14,00% |
Exercițiul financiar: 2008 | 58 568 745,00 | 58 568 745,00 | 29 703 999,00 |
Luxemburg | Perioada 2007-2013 | 0,00 | 0,00 | 0,00 | 0,00% | 0,00% |
Ungaria | Perioada 2007-2013 | 34 850 860,00 | 5 545 109,00 | 2 439 560,20 | 15,91% | 7,00% |
Exercițiul financiar: 2008 | 5 545 109,00 | 5 545 109,00 | 2 439 560,20 |
Austria | Perioada 2007-2013 | 5 259 318,00 | 1 439 171,00 | 705 647,26 | 27,36% | 13,42% |
Exercițiul financiar: 2008 | 725 725,00 | 725 725,00 | 337 495,00 |
Portugalia | Perioada 2007-2013 | 246 485 249,00 | 67 643 901,00 | 34 507 934,00 | 27,44% | 14,00% |
Exercițiul financiar: 2008 | 34 091 724,00 | 34 091 724,00 | 17 253 967,00 |
Slovacia | Perioada 2007-2013 | 13 688 528,00 | 3 913 688,00 | 1 916 393,92 | 28,59% | 14,00% |
Exercițiul financiar: 2008 | 1 917 440,00 | 1 917 440,00 | 958 196,96 |
Regatul Unit | Perioada 2007-2013 | 137 827 889,00 | 22 244 608,00 | 9 647 952,23 | 16,14% | 7,00% |
Exercițiul financiar: 2008 | 22 244 608,00 | 22 244 608,00 | 9 647 952,23 |
Total convergență și neconvergență | Perioada 2007-2013 | 4 304 949 019,00 | 1 035 362 743,00 | 477 932 590,27 | 24,05% | 11,10% |
Exercițiul financiar: 2008 | 607 763 784,00 | 607 763 784,00 | 249 361 192,26 |
TABELUL IV: PROGRAME OPERAȚIONALE ADOPTATE DE COMISIE ÎN 2008
Țară | Suma FEP | Data deciziei | Decizia numărul |
BE | Belgia | 26 261 648 | 11.11.2008 | C(2008)6895 |
IE | Irlanda | 42 266 603 | 9.9.2008 | C(2008)4993 |
HU | Ungaria | 34 850 860 | 9.9.2008 | C(2008)4684 |
MT | Malta | 8 372 329 | 10.12.2008 | C(2008)8380 |
PL | Polonia | 734 092 574 | 16.10.2008 | C(2008)6007 |
SI | Slovenia | 21 640 283 | 19.11.2008 | C(2008)7279 |
UK | Regatul Unit | 137 827 889 | 9.9.2008 | C(2008)4994 |
TOTAL | 1 005 312 186 |
TABELUL V: FEP REPARTIZATE ÎN FUNCȚIE DE AXELE PRIORITARE ȘI DE STATELE MEMBRE
Țară | Axa prioritară 1 | Axa prioritară 2 | Axa prioritară 3 | Axa prioritară 4 | Axa prioritară 5 | Total |
| Cantitate |% | Cantitate |% | Cantitate |% | Cantitate |% | Cantitate |% | | |BE | Belgia |7 561 648 |28,79 |5 000 000 |19,04 |9 488 352 |36,13 |2 900 000 |11,04 |1 311 648 |4,99 | 26 261 648 | |BG | Bulgaria | 8 000 970 |10,00 |36 004 371 |45,00 |20 002 426 |25,00 |12 001 456 |15,00 |4 000 485 |5,00 | 80 009 708 | |CZ | Republica Cehă | - |- |11 926 937 |44,00 |13 824 404 |51,00 |- |- |1 355 334 |5,00 | 27 106 675 | |DK | Danemarca | 21 365 342 |15,98 |47 149 524 |35,27 |46 015 266 |34,42 |12 461 279 |9,32 |6 683 758 |5,00 | 133 675 169 | |DE | Germania | 8 145 000 |5,23 |57 560 225 |36,93 |68 687 844 |44,07 |19 438 000 |12,47 |2 034 348 |1,31 | 155 865 417 | |EE | Estonia | 15 264 531 |18,05 |24 583 929 |29,07 |21 209 664 |25,08 |19 281 513 |22,80 |4 228 402 |5,00 | 84 568 039 | |IE | Irlanda | 34 766 000 |82,25 |- |- |6 000 000 |14,20 |1 500 603 |3,55 |- |- | 42 266 603 | |EL | Grecia | 77 272 459 |37,18 |59 689 538 |28,72 |32 320 240 |15,55 |33 300 000 |16,02 |5 250 000 |2,53 | 207 832 237 | |ES | Spania | 403 067 965 |35,61 |344 241 335 |30,41 |316 510 945 |27,96 |49 336 048 |4,36 |18 734 619 |1,66 | 1 131 890 912 | |FR | Franța | 59 621 494 |27,60 |63 029 212 |29,17 |85 049 416 |39,37 |5 699 644 |2,64 |2 653 318 |1,23 | 216 053 084 | |IT | Italia | 161 250 284 |38,00 |106 085 713 |25,00 |106 085 713 |25,00 |16 973 714 |4,00 |33 947 430 |8,00 | 424 342 854 | |CY | Cipru | 2 200 000 |11,15 |3 250 000 |16,48 |12 924 418 |65,52 |1 000 000 |5,07 |350 000 |1,77 | 19 724 418 | |LV | Letonia | 20 860 942 |16,69 |46 128 750 |36,90 |24 153 000 |19,32 |28 911 476 |23,13 |4 961 395 |3,97 | 125 015 563 | |LT | Lituania | 13 667 647 |24,98 |22 431 005 |41,00 |9 249 241 |16,90 |6 693 770 |12,23 |2 671 745 |4,88 | 54 713 408 | |HU | Ungaria | - |- |24 163 925 |69,34 |8 944 392 |25,66 |- |- |1 742 543 |5,00 | 34 850 860 | |MT | Malta | 2 175 000 |25,98 |1 760 250 |21,02 |4 095 079 |48,91 |- |- |342 000 |4,08 | 8 372 329 | |NL | Țările de Jos | 16 913 233 |34,82 |7 379 398 |15,19 |16 903 461 |34,80 |4 987 125 |10,27 |2 395 200 |4,93 | 48 578 417 | |AT | Austria |- |- |5 164 318 |98,19 |50 000 |0,95 |- |- |45 000 |0,86 | 5 259 318 | | PL | Polonia |168 841 292 |23,00 |146 818 515 |20,00 |146 818 515 |20,00 |234 909 624 |32,00 |36 704 628 |5,00 | 734 092 574 | |PT | Portugalia | 53 065 134 |21,53 |78 058 495 |31,67 |90 026 920 |36,52 |17 403 406 |7,06 |7 931 294 |3,22 | 246 485 249 | |RO | România | 9 975 000 |4,32 |105 000 000 |45,51 |30 000 000 |13,00 |75 000 000 |32,51 |10 739 207 |4,65 | 230 714 207 | |SI | Slovenia | 2 164 029 |10,00 |7 141 293 |33,00 |7 574 097 |35,00 |2 164 029 |10,00 |2 596 835 |12,00 | 21 640 283 | |SK | Slovacia | - |- |10 467 810 |76,47 |2 536 292 |18,53 |- |- |684 426 |5,00 | 13 688 528 | |FI | Finlanda | 3 445 000 |8,73 |16 990 000 |43,07 |14 783 827 |37,48 |3 606 000 |9,14 |624 000 |1,58 | 39 448 827 | |SE | Suedia | 13 666 201 |25,00 |10 932 961 |20,00 |19 132 681 |35,00 |8 199 720 |15,00 |2 733 240 |5,00 | 54 664 803 | |UK | Regatul Unit | 39 634 805 |28,76 |33 589 711 |24,37 |49 620 896 |36,00 |11 598 450 |8,42 |3 384 027 |2,46 | 137 827 889 | | Total general | 1 142 923 976 |26,55 |1 274 547 215 |29,61 |1 162 007 089 |26,99 |567 365 857 |13,18 |158 104 882 |3,67 |4 304 949 019 | |
În scopul unei consultări mai ușoare, vă rugăm să utilizați legenda următoare:
Axa prioritară 1: măsuri pentru adaptarea flotei de pescuit a UE
Axa prioritară 2: acvacultura, pescuitul în apele interioare, prelucrarea și comercializarea produselor obținute din pescuit și acvacultură
Axa prioritară 4: dezvoltarea sustenabilă a zonelor de pescuit
[1] Raportul referitor la implementarea IFOP pentru perioada 2000-2006 a fost inclus în raportul anual privind implementarea fondurilor structurale.
[2] Regulamentul (CE) nr. 1198/2006 al Consiliului din 27 iulie 2006 privind Fondul European pentru Pescuit, JO L 223,
15.8.2006, p. 1.
[3] Regulamentul (CE) nr. 744/2008 al Consiliului din 24 iulie 2008 de instituire a unei acțiuni specifice temporare care urmărește să promoveze restructurarea flotelor de pescuit ale Comunității Europene afectate de criza economică, JO L 202, 31.7.2008, p. 1.
[4] Axa prioritară 1: măsuri pentru adaptarea flotei de pescuit a UE;
Axa prioritară 2: acvacultura, pescuitul în apele interioare, prelucrarea și comercializarea produselor obținute din pescuit și acvacultură;
Axa prioritară 3: măsuri de interes comun;
Axa prioritară 4: dezvoltarea sustenabilă a zonelor de pescuit;
Axa prioritară 5: asistență tehnică.
[5] NB: Deși termenul limită pentru prezentarea raportului anual a fost stabilit pentru 30 iunie 2009, Comisia nu a primit și acceptat încă toate rapoartele anuale privind implementarea în 2008. În consecință, informațiile furnizate în acest raport nu sunt complete.
[6] http://ec.europa.eu/fisheries/meetings_events/events/archives/events_2008/conference_180208_en.htm.